ליל שיכורים

לֵיל שִׁכּוֹרִים או מעריב לפורים הוא פיוט פורימי פארודי שנדפס במחזור ויטרי ומיוחס שם לרבי מנחם בן רבי אהרן. קיימת מחלוקת אם להתייחס אל הפיוט כפארודיה היתולית לכל דבר או כפיוט "כשר" שהותאם לאווירה הפורימית. חלק משוללי הפיוט הסתמכו עליו כדי לפסול את מחזור ויטרי כמקור מהימן בלעדי, וכדי לשלול את יחוסו לרבי שמחה מוויטרי תלמידו של רש"י.

מבנה הפיוט
הפיוט כתוב במבנה של "מערבית", פיוט שנועד לשילוב וליווי תפילת ערבית, בין ברכות קריאת שמע. הוא כולל קטע קצר לפני חתימת כל אחת מן הברכות, ובמרכז את גוף הטקסט המרכזי שנועד להיאמר בברכת "אמת ואמונה" לאחר המילים "משה ובני ישראל לך ענו שירה".

הפיוט "ליל שיכורים" הוא פארודיה על "מערבית" מפורסמת שהייתה נהוגה באשכנז בתפילת ערבית של ליל הסדר בשם "ליל שימורים". פתיחת "ליל שיכורים" מחקה את הקטע השני של מערבית זו הפותח ב"ליל שימורים הוא זה הלילה", וגוף הטקסט המרכזי מחקה אף הוא את גוף הטקסט של "ליל שימורים"..

הפיוט הפורימי אינו כולל תוספת לברכה האחרונה בתפילת ערבית, "השכיבנו"; נקודה זו הייתה מושא ללעגו של אחד משוללי הפיוט שראו בו מעשה ליצנות חסר טעם, הוא כתב על כך בחרוז: .

בניגוד למקובל בפיוטי מערבית, אין בו אקרוסטיכון, לא של שם המחבר, ולא אקרוסטיכון אלפביתי.

הפיוט בנוי על ציטוטים מן המקורות ודברי הלכה, למרות זאת יש שראו ברוחו הכללית קלות ראש וליצנות היתולית, ואף שאינה נקייה מניבול פה. שאול חנא קוק שיער כי במקורו היה הפיוט בוטה יותר, וכי החריזה והאקרוסטיכון הלקויים הם תוצאה של צנזורה של הפיוט כדי לאפשר את הכנסתו למחזור.
מקור הפיוט וייעודו
הפיוט מופיע בכתב יד אחד בלבד של מחזור ויטרי, וממנו נדפס בדפוסים. לא ידוע על קהילה שאמרה אותו בפועל. אמנם יש הסבורים אף שניכר שמדובר בפארודיה, ייתכן שהיו בצרפת קהילות שאמרוהו בגוף תפילת ערבית בליל פורים כמערבית לכל דבר.. הרב אריה גולדשמיט מהדיר מחזור ויטרי משער שהלשון החריגה מופיעה בפתיחת הפיוט "ממעמד ר' מנחם בר אהרון" מלמדת שהוא נועד לאירוע פורימי ולא לתפילת ערבית. להשערתו, 'ליל השיכורים' הוא הלילה של מוצאי פורים, שבו המשיכו את החגיגות והשתייה של יום הפורים.

הפיוט ומקורותיו

 פּוּרִים בְּיַיִן פּוֹתְחִים בְּבָרוּךְ עַל שֻׁלְחָן אֲשֶׁר עָרוּךְ בְּלֵיל חַג פּוּרִים פּוּרִים  יְשׁוֹרֵר שִׁיר נוֹעַם עַלֵי יַיִן בִּקְהַל עָם בְּלֵיל חַג פּוּרִים פּוּרִים  יְמַלֵא כּוֹסוֹת כְּדָת מַה לַעֲשׂוֹת בְּלֵיל חַג פּוּרִים פּוּרִים  יִשְׁתּוּ יַיִן כָּל רוֹאֵהוּ עַד לֹא יַכִּיר אִישׁ אֶת רֵעֵהוּ בְּלֵיל חַג פּוּרִים פּוּרִים  לֹא יִקַּח נֶשֶׁך וְתַרְבִּית אֲשֶׁר יִשְׁתֶּה יַיִן מֵחָבִית בְּלֵיל חַג פּוּרִים פּוּרִים  אַשְׁרֵי אִישׁ אֲשֶׁר יִפֶן לְבָרֵךְ עַל הַגֶּפֶן בְּלֵיל חַג פּוּרִים פּוּרִים  יִשְׁכְּרוּ בְּיַיִן לָבָן וְיֵרָצֶה כְּמִנְחָה וּכְקָרְבָּן בְּלֵיל חַג פּוּרִים פּוּרִים  אִכְלוּ וּשְׁתוּ רֵעִים זַמְּרוּ לְיֵין הַטּוֹב כִּי נָעִים בְּלֵיל חַג פּוּרִים פּוּרִים  שַׁחֲטוּ אַוָוזִים וְתַרְנְגּוֹלִים כִּי בְּזֹאת תִּהְיוּ נִגְאָלִים בְּלֵיל חַג פּוּרִים פּוּרִים  זִכְרוּ תּוֹרַת רִאשׁוֹנִים מַעֲשֵׂה אָבוֹת יַעֲשׂוּ בָּנִים בְּלֵיל חַג פּוּרִים פּוּרִים  שִׁמְעוּ בְּנֵי אֵיתָנִים מַהֲרוּ וְאִכְלוּ מַשְׁמַנִּים בְּלֵיל חַג פּוּרִים פּוּרִים  יִשְׁתֶּה יַיִן טוֹב אֲשֶׁר יַרְוֶה כְגַן רָטוֹב בְּלֵיל חַג פּוּרִים פּוּרִים  אֲשֶׁר לֹא זָקַן יִשְׁתֶּה מִן הַקַנְקַן בְּלֵיל חַג פּוּרִים פּוּרִים  יִזְכּוֹר יֵין בְּרִיתוֹ כַּאֲשֶׁר הָיְתָה בְאָמְנָה אִתּוֹ בְּלֵיל חַג פּוּרִים פּוּרִים  יַקְרִיבֵהוּ אֶל חִכּוֹ לְרָחְבּוֹ וּלְאָרְכּוֹ בְּלֵיל חַג פּוּרִים פּוּרִים  בְּיִשְׂרָאֵל לְפָנִים יָקָר הוּא מִפְּנִינִים בְּלֵיל חַג פּוּרִים פּוּרִים  כּוֹס יַיִן בְּיָדוֹ יַעֲמִיד וְיַעֲרוֹךְ עַל פִּיו תָמִיד בְּלֵיל חַג פּוּרִים פּוּרִים  יִשְׁתֶּה יַיִן יָשָׁן אָרוּר הָאִישׁ אֲשֶׁר יִישָׁן בְּלֵיל חַג פּוּרִים פּוּרִים  יַיִן תָּמִיד יְרוֹקֵן לִפְנֵי נַעַר וְזָקֵן בְּלֵיל חַג פּוּרִים פּוּרִים  יִשְׁלַח לְרֵעֵהוּ מָנוֹת וְלָאֶבְיוֹנִים מַתָּנוֹת בְּלֵיל חַג פּוּרִים פּוּרִים  אִכְלוּ רֵעִים וּשְׁתוּ אִישׁ בְּאָהֳלוֹ וְשִׁלְחוּ מָנוֹת לְאֵין נָכוֹן לוֹ בְּלֵיל חַג פּוּרִים פּוּרִים  אוֹהֵב שִׂמְחָה אוֹהֵב יַיִן יַעֲשִׁיר וְכָל כְּלֵי זֶמֶר וּכְלֵי שִׁיר בְּלֵיל חַג פּוּרִים פּוּרִים  אַל תִּשְׁתֶּה יַיִן רַע עַיִן קּוֹדֶם תִּשְׁבּוֹר צְמָאַךָ אֶל הָעַיִן בְּלֵיל חַג פּוּרִים פּוּרִים  בַּמֶּה יְזַכֶּה אִישׁ זְכוּתוֹ שָׂבֵעַ יָלִין בַּל יִפָּקֵד עֲוֹנוֹ בְּלֵיל חַג פּוּרִים פּוּרִים  גִּילָה רִנָּה חֶדְוָה וְדִיצָה הִקָבְצוּ לִשְׁתּוֹת וְעֻצוּ עֵיצָה בְּלֵיל חַג פּוּרִים פּוּרִים  דְּאָגָה בְלֶב אִישׁ יַשְׁחֶנָּה מַאֲכָל טוֹב וּמִשְׁתֶּה יְשַׂמְּחֶנָּה בְּלֵיל חַג פּוּרִים פּוּרִים  דָּלֹה תִדְלֶה יַיִן מֵחָבִיוֹת בַּלַּיְלָה הַהוּא תְהִילוֹת דוּמִיוֹתבְּלֵיל חַג פּוּרִים פּוּרִים  הַיַיִן בְּפִיךָ תָמִיד שָׁגוּר וְסֵפֶל אַדִּירִים יִהְיֶה סָגוּר בְּלֵיל חַג פּוּרִים פּוּרִים  חַכְלִילִי עֵינַיִם מִיַּיִן  וְאוֹיְבֵינוּ יִהְיוּ כְּאַיִן בְּלֵיל חַג פּוּרִים פּוּרִים  טוֹב אֲשֶׁר תֶּאֱחֹז בְּכוֹס מָלֵא  מִכֶּתֶם אוֹפִיר לֹא תְסֻלֶּה בְּלֵיל חַג פּוּרִים פּוּרִים  יֵין מַלְכוּת יִשְׁתּוּ וִיְסַלְסְלוּ  בַּחוּרִים שִׁכּוֹרִים יַחְדָּיו יְצַלְצְלוּ בְּלֵיל חַג פּוּרִים פּוּרִים  כָּל אֲשֶׁר יַמְרֶה פִּיו מִלֶאֱכֹל  וּמְצָאֻהוּ רָעוֹת וְהָיָה לֶאֱכֹל בְּלֵיל חַג פּוּרִים פּוּרִים  לֵץ הֹמֶה וּמַיִם וּמִשֵׁכָר  וְהַשׁוֹתֶה מֵהֶם לֹא יַרְבֶּה שָׂכָר בְּלֵיל חַג פּוּרִים פּוּרִים  מִשְׁתֶּה שֶׁלְךָ יִהְיֶה לְהֶפְקֵר  וְשׁוֹתִים הַרְבֵּה לְאֵין חֵקֶר בְּלֵיל חַג פּוּרִים פּוּרִים  מָאן דְאִית לֵיה בּוּשְׂמַיָא בְּרַחְמֵיה מַסִיק לֵיה וְיִקְנֶה שֵׁם טוֹב וְיִהְיֶה עוֹלֶה בְּלֵיל חַג פּוּרִים פּוּרִים  נָתֹן תִּתֵּן מַתָּנוֹת לָעֲנִיִים  לֹא לִשְׁפָחוֹת וְלֹא לָעֲבָדִים בְּלֵיל חַג פּוּרִים פּוּרִים  שֶׁכָּל אָדָם מַאֲרִיךְ בִּסְעוּדָתוֹ  וּמִן הַשָׁמַיִם יְמַלְאוּ שְׁאֵילָתוֹ בְּלֵיל חַג פּוּרִים פּוּרִים  שׁוֹתֶה כַּדָת וְכַהֲלָכָה  זֵכֶר צַדִּיק לִבְרָכָה בְּלֵיל חַג פּוּרִים פּוּרִים  שׁוֹמֵר מִצְוָה שׁוֹתֶה תַּאֲוַת נַפְשׁוֹ  שֶׁמֶשׁ וְיָרֵחַ נִבְרְאוּ לְשַׁמְשׁוֹ בְּלֵיל חַג פּוּרִים פּוּרִים  שַׁבְקֵיה לְרַוְיָה דְמִנַפְשֵׁיה נָפִיל  לֹא יָקוּם כִּי יִפּוֹל כְּמוֹ פִּיל בְּלֵיל חַג פּוּרִים פּוּרִים  תֵּרֶא יַיִן כִּי יִתְאַדָּם  כִּי זֶה כָּל הָאָדָם בְּלֵיל חַג פּוּרִים

ראו גם
 פרודיות לפורים
לקריאה נוספת
 מחזור ויטרי, מהדורת הרב אריה גולדשמיט, עמ' א'שנא-א'שנה

קישורים חיצוניים


  (המקורות לטקסט הפיוט, לפי מאמר זה)


 Israel Davidson, Parody in Jewish Literature, Page 4
בעמ' 188 של הספר הנ"ל, דוידזון מביא עוד שני פיוטי מעריב לפורים מתוך כתבי יד, אחד שמתחיל גם הוא "ליל שכורים", ואחד שמתחיל "אוחזי בידם ארבעה קנקנים", שאמור להיות חיקוי של "אוחזי בידם ארבעה מינים", המעריב לליל ראשון של סוכות באשכנז.

הערות שוליים


קטגוריה:פיוטים ושירים לפורים
קטגוריה:ספרות יהודית של ימי הביניים
קטגוריה:שמחת פורים
קטגוריה:פרודיה